**มาตรการทางกฎหมายเกี่ยวกับการควบคุมตัวผู้ลี้ภัย**

**ภัทธินันท์ เลิศวิริยะศิลป์1,ธนวัฒ พิสิฐจินดา2**

1สาขาวิชานิติศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา, e-mail: s59123440107@ssru.ac.th

2อาจารย์สาขาวิชานิติศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา, e-mail: tanawat.pi@ssru.ac.th

**บทคัดย่อ**

ปัจจุบันการลี้ภัยในต่างประเทศเป็นปัญหาที่พบเห็นบ่อยครั้งจากทางสื่อสังคม เนื่องจาก**ความหวาดกลัวการถูกประหัตประหาร หรือการคุกคามต่อ**สิทธิมนุษยชนร้ายแรง หนีภัยความลำบากจากวิกฤตเศรษฐกิจที่เกิดขึ้นทำให้เกิดปัญหามากมายตามมาส่งผลให้ต้องเผชิ**ญกับการ**ลักลอบเข้าเมืองอย่างผิดกฎหมายเกิด**การ**ควบคุมตัวผู้ลี้ภัยโด**ยไม่ชอบด้วยกฎหมาย หรือการเลือกปฏิบัติการโด**ย**ไม่คำนึงถึงหลัก**สิทธิมนุษยชน ซึ่งประเทศไทยนั้นไม่ได้เข้าร่วมภาคีหรืออนุสัญญาว่าด้วยเรื่องสถานภาพผู้ลี้ภัย พ.ศ. 2494 ดังนั้น สถานะผู้ลี้ภัยจึงถือว่าเป็นคนเข้าเมืองอย่างผิดกฎหมายต้องใช้ชีวิตด้วยความหวาดกลัวต่อการโดนจับกุม กักกัน หรือผลักดันกลับไปสู่ประเทศของตน

**ผลการวิจั**ยพบว่า กฎหมายที่ใช้รองรับโดยตรงเกี่ยวกับสถานภาพผู้ลี้ภัยในประเทศไทยยังไม่มีบทบัญญัติที่ยอมรับสถานะทางกฎหมายของผู้ลี้ภัย การที่จะให้ความคุ้มครองแก่กลุ่มคนผู้ลี้ภัยทำให้เกิดปัญหาการควบคุมตัว ผู้ลี้ภัยโดยพลการและการผลักดันสู่อันตรายโดยกลับไปยังประเทศเดิมที่จากมา

**คำสำคัญ : ควบคุม/ ผู้ลี้ภัย / ผลักดัน**

**Legal Measures no the Detention of Refugee**

Pattinan Loetwiriyasilp1, Tanawat Pisitchinda2

1Jurisprudence student Faculty of Humanities and Social Sciences, Suan Sunanda Rajabhat University,

E- mail: s59123440107@ssru.ac.th

2Faculty of Law Faculty of Humanities and Social Sciences Sciences, Suan Sunanda Rajabhat University,

 E- mail: tanawat.pi@ssru.ac.th

**Abstract**

Nowadays, asylum in other countries is a common problem with social media because of the fear of execution or serious threat to human rights and escape from hardship of economic crisis. These cause many problems resulting to face illegal immigration, illegal detention of the refugees or discrimination regardless of human rights principles. Thailand has not joined as the party member or the Convention on Refugee Status, 1951 Therefore, the status of refugees is considered as illegal immigration. They must live in fear of arresting, detention or pushing back to their countries.

The result of research shows that Thailand has not law to directly support refugee status and provision to accept the legal status of refugees to protect them. Nevertheless, the problem on forced detention of refugees and pushing them back to the country of origin still remains.

**Keywords: Detention / Refugee / Push**

**บทนำ**

**อนุสัญญาว่าด้วยสถานภาพผู้ลี้ภัย พ.ศ. 2494 ได้ให้คำนิยามและความหมายของสถานภาพผู้ลี้ภัยว่า “ผู้ลี้ภัย” หมายถึง บุคคลที่จำเป็นต้องทิ้งประเทศบ้านเกิดของตนเองจากความหวาดกลัวการถูกประหัตประหารหรือได้รับการคุกคามต่อชีวิตเนื่องจากสาเหตุ**ทางด้านศาสนา หรือ วัฒนธรรมที่แตกต่างกัน จากการลี้ภัย**จึงทำให้เกิดการถูกแสวงหาประโยชน์**โดยมีผู้ลี้ภัยจำนวนไม่น้อยที่ตกเป็นเหยื่อ เนื่องด้วยความหวาดกลัวจากการประหัตประหารภายในประเทศของตนเองจึง**ลี้ภัยออกมาทำให้เกิดการ**ลักลอบเข้าเมืองอย่างผิดกฎหมาย หากแต่เมื่อผู้ลี้ภั**ย**ถูกทางการจับได้**ย**่อมเกิดการควบคุมตัวผู้**ลี้ภัยโดย**พลการและในบางกรณีเป็นการควบคุมตัวอ**ย่างไม่มีเวลากำหนด**หรืออาจถูกผลักดันกลับไปยังประเทศเดิมซึ่งเป็นเหตุให้ผู้ลี้ภัยได้รับอันตรายแม้คำว่า “ประหัตประหาร” จะไม่ได้มีคำนิยามที่ชัดเจนแต่สามารถตีความประกอบกับอนุสัญญาว่าด้วยสถานภาพของผู้ลี้ภัยที่ระบุไว้เกี่ยวกับหลักการห้ามผลักดันกลับไปยังชายเขตแห่งดินแดน ซึ่งที่นั้นอาจทำให้เกิดอันตรายต่อชีวิตและเสรีภาพของผู้ลี้ภัยรวมถึงการละเมิดสิทธิมนุษยชน

**วัตถุประสงค์ของการวิจัย**

1.เพื่อศึกษาสภาพปัญหาเกี่ยวกับการห้ามผลักดันกลับและการควบคุมตัวผู้ลี้ภัยโดยพลการ

2.เพื่อหาแนวทางในการปรับปรุงแก้ไขกฎหมายเกี่ยวกับผู้ลี้ภัย

**การทบทวนวรรณกรรม**

**ความหมายตามอนุสัญญาว่าด้วยสถานภาพผู้ลี้ภัย พ.ศ. 2494 (ค.ศ. 1951)**

คำนิยามของผู้ลี้ภัย (Refugees) หมายถึง เป็นบุคคลที่ต้องประสบเคราะห์กรรมจากภาวะความไม่สงบภายในประเทศของตนเนื่องจากสงคราม ความรุนแรงการประหัตประหาร หรือการละเมิดสิทธิมนุษยชนร้ายแรงอื่น ๆ ไม่ว่าจะด้วยเหตุผลทางเชื้อชาติ สัญชาติ ศาสนา หรือความคิดเห็นทางการเมือง และไม่ได้รับความคุ้มครองจากรัฐบาลของตนตามกฎหมายระหว่างประเทศ

การควบคุมตัว (Detention) หมายถึง การพรากเสรีภาพไปจากบุคคลหรือการกักขังให้อยู่ในพื้นที่จำกัดโดยไม่ได้รับอนุญาตให้ออกไปจากพื้นที่นั้น พื้นที่ดังกล่าวนี้รวมถึง เรือนจำ อาคารที่สร้างไว้เพื่อการควบคุมตัว พื้นที่รอบรองแบบปิด ศูนย์สถานที่รับรองต่างๆ (UN High Commissioner for Refugees (UNHCR),2555)

การเคารพหลักสิทธิและเสรีภาพของผู้ลี้ภัยการควบคุมตัวผู้ลี้ภัยจะคำนึงถึงหลักมนุษยธรรมและเคารพในศักดิ์ศรีความเป็นมนุษย์ ซึ่งการควบคุมตัวผู้ลี้ภัยจะไม่กระทำโดยพลการต้องมีกฎหมายอนุญาตและคำสั่งควบคุมตัวบุคคลมีการพิจารณาสถานการณ์ตามในแต่ละกรณี ตัวอย่าง ชาวเวเนซุเอลาหลายหมื่นคนลี้ภัยออกจากประเทศตนเอง หนีภัยความลำบากจากวิกฤตเศรษฐกิจ ภาวะเงินเฟ้อสูง เครื่องอุปโภคบริโภคขาดแคลนอย่างหนักได้ทำให้เกิดปัญหาลักลอบข้ามชายแดนอย่างผิดกฎหมายซึ่งอาจเกิด**การควบ**ควบคุมตัวผู้ลี้ภัยโด**ยไม่ชอบด้วยกฎหมาย หรือการเลือกปฏิบัติการโด**ย**ไม่คำนึงถึงหลัก**สิทธิมนุษยชนทำให้เกิดการผลักดันกลับไป**ยังประเทศเดิม**ดังนั้น จึงได้มีแนวทางการควบคุมโดยคำนึงถึงสิทธิในเสรีภาพและความมั่นคงของมนุษย์เป็นสิทธิมนุษยชนขั้นพื้นฐาน ดังนี้

1. หลักสิทธิมนุษยชน (Universal Declaration of Human Rights) คือ การที่มนุษย์ได้รับสิทธิและเสรีภาพขั้นพื้นฐานในศักดิ์ศรีและคุณค่าของมนุษย์ในสิทธิที่เท่าเทียมกันของบรรดาหญิงและชาย ส่งเสริมการเคารพกัน การยึดถือสิทธิมนุษยชน การมีอิสรภาพขั้นพื้นฐาน โดยเฉพาะอย่างยิ่งที่ทุกคนมีสิทธิในการมีชีวิต เสรีภาพ (ดุสิต เมนะพันธุ์, 2552: 7)

หลักสิทธิมนุษยชน เป็นการส่งเสริมความเคารพในสิทธิมนุษยชนและอิสรภาพขั้นมูลฐานจึงกลายเป็นปัจจัยสำคัญ(นพนิธิ สุริยะ, 2537 : 25)

2. หลักการห้ามผลักดันกลับ (non - refoulement) เป็นหลักการของฝรั่งเศสถือเป็นกฎหมายจารีตประเพณีที่ประเทศในยุโรปให้การยอมรับหลักการดังกล่าวไม่ยอมให้มีการผลักดันผู้ลี้ภัยไปเผชิญกับอันตราย กล่าวคือ แม้ว่าทางรัฐบาล จะไม่ยอมรับผู้ลี้ภัยเข้าประเทศ แต่ต้องไม่ไล่ผู้ลี้ภัยให้เผชิญกับอันตรายที่หนีมา (คณะกรรมาธิการสิทธิมนุษยชนแห่งชาติ, 2556: 160)

3. อนุสัญญาว่าด้วยสถานภาพผู้ลี้ภัย พ.ศ. 2494 (The Convention Relating to the Status of Refugees 1951) เป็นตราสารระหว่างประเทศว่าด้วย ผู้ลี้ภัยที่ก่อให้เกิดความผูกพันทางกฎหมายเป็นฉบับแรก และ เป็นการกล่าวถึงหลักการห้ามผลักดันกลับ โดยปรากฏในมาตรา 33 อนุสัญญาฉบับนี้ห้ามมิให้ผู้ลี้ภัยที่เป็นภัยต่อ ความมั่นคงของประเทศได้เข้าไปพํานักอยู่หรือโดยคําพิพากษาสูงสุดถูกตัดสินว่ากระทําความผิดร้ายแรงอันเป็นภัย ต่อประชาคมของประเทศนั้น (คณะกรรมการสิทธิมนุษยชนแห่งชาติ, 2556: 20-21)

4. อนุสัญญาว่าด้วยการต่อต้านการทรมานและการปฏิบัติหรือการลงโทษที่โหดร้าย ไร้มนุษยธรรม หรือที่ย่ำยีศักดิ์ศรี พ.ศ. 2527 (Convention against Torture and Other Cruel, Inhuman or Degrading Treatment or Punishment 1984 – CAT) ถูกบัญญัติไว้ใน มาตรา 3 (1) มุ่งเน้นคุ้มครองสิทธิมนุษยชนทุกคนโดยหลักการห้ามผลักดันกลับ มีมูลเหตุเพียงพอจะเชื่อได้ว่าผู้ลี้ภัยอาจตกอยู่ในอันตรายจากการทรมาน บทบัญญัติมาตรานี้ไม่สามารถยกเลิกหรือเพิกถอนได้ จึงเป็นการให้ความคุ้มครองแก่ผู้ลี้ภัยและมีกําหนดข้อยกเว้นเดียวกันที่ปรากฏในอนุสัญญาสถานภาพผู้ลี้ภัย พ.ศ. 2494 ในกรณีที่ผู้ลี้ภัยไม่สามารถอ้างหลักการห้ามผลักดันกลับขึ้นได้และกรณีที่ผู้ลี้ภัยเป็นภัยต่อความมั่นคงของประเทศ (คณะกรรมการสิทธิมนุษยชนแห่งชาติ, 2556: 11)

5. พิธีสารเกี่ยวกับสถานภาพผู้ลี้ภัย พ.ศ. 2510 ( Protocol Relating to the Refugee Status 1967) ถูกจัดทำขึ้นเพื่อแก้ไขข้อจํากัดของอนุสัญญาว่าด้วยสถานภาพผู้ลี้ภัย พ.ศ. 2494 ด้วยเหตุที่ พิธีสารเกี่ยวกับสถานภาพผู้ลี้ภัย พ.ศ.2510 เป็นตราสารที่เป็นอิสระ รัฐ ภาคีของพิธีสารไม่จําเป็นต้องเข้าเป็นภาคีสมาชิกของอนุสัญญาว่าด้วยสถานภาพผู้ลี้ภัย พ.ศ. 2494 ซึ่ง ปัจจุบันประเทศที่เข้าเป็นภาคีของพิธีสารเกี่ยวกับสถานภาพ ผู้ลี้ภัย พ.ศ. 2510 ทั้งสิ้น 145 ประเทศ (คณะกรรมการสิทธิมนุษยชนแห่งชาติ, 2556: 11- 19)

**กฎหมายที่เกี่ยวข้องกับการควบคุมตัวผู้ลี้ภัยในประเทศไทย**

เนื่องจากประเทศไทยไม่ได้เป็นภาคีอนุสัญญาว่าด้วยสถานภาพผู้ลี้ภัย พ.ศ.2494 ทำให้กฎหมายหลักที่ไทยใช้บังคับ ได้แก่ พระราชบัญญัติคนเข้าเมือง พ.ศ. 2522 ซึ่งให้อำนาจตำรวจตรวจคนเข้าเมืองบังคับใช้กฎหมายนี้ภายใต้การกำกับดูแลของกระทรวงมหาดไทย แต่ยังมีพันธกรณีที่จะต้องปฏิบัติตามอนุสัญญาว่าด้วยสถานภาพ ผู้ลี้ภัย พ.ศ. 2494 และอนุสัญญาว่าด้วยการต่อต้านการทรมานและการปฏิบัติหรือการลงโทษที่โหดร้าย ไร้มนุษยธรรม หรือที่ย่ำยีศักดิ์ศรี โดยคํานึงถึงปฏิญญาสากลว่าด้วยสิทธิมนุษยชน หากประเทศไทยไม่ได้ปฏิบัติตามอาจต้องรับผิดในทางระหว่างประเทศ เช่น การถูกตัดหรือลดระดับ ความสัมพันธ์ทางการทูต การคว่ำบาตรทางเศรษฐกิจ (สักกรินทร์ นิยมศิลป์, 2556: 9)

**กฎหมายที่เกี่ยวข้องกับการควบคุมตัวผู้ลี้ภัยในต่างประเทศ**

สำนักงานข้าหลวงใหญ่ผู้ลี้ภัยแห่งสหประชาชาติหรือ UNHCR (The United Nations High Commissioner for Refugees ) ก่อตั้งขึ้นวันที่ 14 ธันวาคม พ.ศ. 2493 ถูกจัดตั้งขึ้นโดยองค์การสหประชาชาติเพื่อเป็นผู้นำในการดำเนินงานระหว่างประเทศเพื่อการคุ้มครองผู้ลี้ภัยและการหาทางออกให้กับปัญหาของผู้ลี้ภัยทั่วโลก (แถลงการณ์ร่วมประเทศไทยปฏิบัติตามพันธกิจที่จะคุ้มครองสิทธิของผู้ลี้ภัยยุติการควบคุมตัวและการบังคับส่งกลับผู้ลี้ภัย,2560)

ประเทศออสเตรเลีย เป็นหนึ่งในประเทศเข้าร่วมเป็นภาคีอนุสัญญาเกี่ยวกับสถานภาพของผู้ลี้ภัยบทบัญญัติกฎหมายจึงมีความใกล้เคียงกับอนุสัญญาว่าด้วยสถานภาพผู้ลี้ภัย พ.ศ. 2494 ในประเทศออสเตรเลียมีการรับรองผู้ลี้ภัยภายใต้โครงการสนับสนุนมนุษยธรรมที่ลงนามไว้กับประเทศต่าง ๆ ทั่วโลกในความร่วมมือจากนานาประเทศ สำหรับประเทศออสเตรเลีย โครงการนี้ จะให้ความช่วยเหลือกับผู้ลี้ภัยที่อยู่ภายนอกออสเตรเลียแต่หากมีความจำเป็นขอเข้ามาตั้งหลักแหล่งในประเทศออสเตรเลีย เนื่องจากไม่มีทางเลือกอื่นในชีวิต หรือไม่มีประเทศอยู่ ผู้ที่ได้เดินทางเข้ามาถึงออสเตรเลียแล้ว และต้องการขอความคุ้มครองจากประเทศออสเตรเลียเพราะไม่สามารถกลับเข้าประเทศของตนได้ โดยเหตุผลตรงตามคำจำกัดความของกฎหมาย Migration Act 1958 ว่าด้วยหน้าที่ความรับผิดชอบสากลของประเทศออสเตรเลียที่จะไม่ส่งคนที่เสี่ยงต่อการถูกทำร้ายกลับไปเสี่ยงภัยรุนแรง หรือเสียชีวิตในประเทศตน (กฤษฎีกาสาร,2559:28)

ประเทศแคนาดา มีการคุ้มครองผู้ลี้ภัยอยู่ภายใต้บังคับของ Immigration and Refugee Protection Act บุคคลได้รับการยอมรับสถานภาพเป็นผู้ลี้ภัยแล้ว บุคคลนั้นย่อมมีสิทธิในการยื่นเรื่องเพื่อเป็นผู้มีถิ่นที่อยู่ถาวร (permanent resident) ของประเทศแคนาดา และมีสิทธิเทียบเท่ากับบุคคลที่เป็นผู้มีถิ่นที่อยู่ถาวรทั่วไป และในกรณีที่ได้ยื่นคำร้องเพื่อขอรับความคุ้มครองไปแล้ว แต่อยู่ระหว่างการพิจารณา ผู้ยื่นคำร้องก็สามารถยื่นเรื่องเพื่อขอรับใบอนุญาตพักอาศัยชั่วคราว (temporary resident permit) ได้เช่นเดียวกับบุคคลอื่น และย่อมมีสถานะเป็นผู้เข้าเมืองโดยชอบด้วยกฎหมายนับแต่ได้รับใบอนุญาต (กฤษฎีกาสาร,2559:26)

**วิธีดำเนินการวิจัย**

การวิจัยครั้งนี้เป็นการวิจัยเอกสาร (Documentary Research) โดยการศึกษาค้นคว้าจากตัวบทกฎหมาย ตำรา วิชาต่างๆและศึกษาค้นคว้าวิจัยข้อมูลที่เกี่ยวข้องจากเว็บไซต์ต่างๆ เพื่อรวบรวมข้อมูลทั้งหลายมาทำการศึกษา วิเคราะห์และเรียบเรียงอย่างเป็นระบบ

1. การวิจัยเอกสาร

การวิจัยในส่วนนี้ เพื่อตอบจุดประสงค์การวิจัยเกี่ยวกับมาตรการทางกฎหมายเกี่ยวกับการควบคุมตัวผู้ลี้ภัยเพื่อศึกษาสภาพปัญหากฎหมายเกี่ยวกับตัวผู้ลี้ภัยและเพื่อหาแนวทางในการปรับปรุงแก้ไข หรือเปลี่ยนแปลงกฎหมายเกี่ยวกับผู้ลี้ภัย โดยมีรายละเอียดที่เกี่ยวข้อง ดังนี้

1.1 ข้อมูลที่เป็นเอกสารเชิงวิชาการ

2. การเก็บรวบรวมข้อมูลและการวิเคราะห์ข้อมูล เมื่อผู้วิจัยรวบรวมแล้วผู้วิจัยจะแบ่งออกเป็น 4 ส่วนได้แก่

2.1 ส่วนที่เป็นบทบัญญัติของกฎหมายระหว่างประเทศ

2.2 ส่วนที่เป็นคำอธิบายจากตำราและหนังสือ

2.3 ส่วนที่เป็นงานวิจัยและบทความ

2.4 ส่วนที่เป็นบทบัญญัติของกฎหมายไทย

3. ผู้วิจัยจะดำเนินการ วิเคราะห์ ตีความและให้ความหมายข้อมูลในรูปของการอธิบายโดยการอ่านและจับประเด็น จัดกลุ่มข้อมูล เชื่อมโยงแนวคิด ขยายความเชื่องโยง หาความหมาย หาข้อสรุป

4. สถานที่เก็บข้อมูล ตำรา หนังสือ บทความ งานวิจัย วิทยานิพนธ์ บทบัญญัติกฎหมาย จากหอสมุดแห่งชาติ ห้องสมุดมหาวิทยาลัยราชภัฏสวนสุนันทา หอสมุดกรุงเทพฯ

**ผลวิจัย**

ผลการวิจัยพบว่า **สถานภาพผู้ลี้ภัย**ในประเทศไทยการใช้กฎหมายรองรับโดยตรงกับยังไม่มีความชัดเจนเพียงพอที่จะให้การคุ้มครองแก่กลุ่มคนผู้ลี้ภัยดังกล่าวจึงถือว่าเป็นคนเข้าเมืองอย่างผิดกฎหมายทำให้เกิดปัญหาการควบคุมตัวผู้ลี้ภัยโดยพลการ โดยเฉพาะอย่างยิ่งการส่งตัวผู้ลี้ภัยกลับไปยังประเทศเดิมที่จากมา การใช้หลักการห้ามผลักดันกลับมีไว้เพื่อระงับและยับยั้งการทรมานและการทารุณกรรมรูปแบบต่างๆ หากปรากฏว่าตัวผู้ลี้ภัยเมื่อได้ถูกส่งตัวกลับไปยังประเทศเดิมอาจจะต้องได้รับอันตราย แม้ว่าพระราชบัญญัติคนเข้าเมือง พ.ศ. 2522 จะถูกนำออกมาบังคับใช้ควบคู่แล้วก็ตามยังคงไม่ครอบคลุมมากพอในการที่จะการคุ้มครองผู้ลี้ภัย

**อภิปรายผล**

**ปัญหาเกี่ยวกับการห้ามผลักดันกลับโดยคำนึงถึงหลักสิทธิด้านมนุษยชน**

หลักการห้ามผลักดันกลับมีวัตถุประสงค์เพื่อ ระงับ ยับยั้งการทรมาน และการทารุณกรรมรูปแบบต่าง ๆ ในการส่งตัวผู้ลี้ภัยกลับยังประเทศเดิมไม่ว่าจะในฐานะผู้ร้ายข้ามแดน หากปรากฏว่าเมื่อได้ถูกส่งตัวกลับไปยังประเทศเดิมจะต้องได้รับอันตราย หรือความทรมานรัฐผู้ส่งตัวสามารถนำสิทธิด้านมนุษยชนมาประกอบการตัดสินใจในการส่งตัวผู้ร้ายข้ามแดนได้ ผู้วิจัยเห็นว่ากฎหมายรับรองสถานภาพของผู้ลี้ภัย ดังกล่าวนั้น ประเทศไทยยังไม่มีความชัดเจนและไม่ใช่สถานที่รับรองการลี้ภัย แต่รัฐบาลไทยยังคงต้องเคารพหลักการไม่ผลักดันบุคคลสู่อันตราย ซึ่งบัญญัติไว้ในมาตรา 33 ของ**อนุสัญญาว่าด้วยสถานภาพผู้ลี้ภัย**ของสหประชาชาติ และอนุสัญญาว่าด้วยการต่อต้านการทรมานและการปฏิบัติหรือการลงโทษที่โหดร้าย ไร้มนุษยธรรม หรือที่ย่ำยีศักดิ์ศรี

**ปัญหาเกี่ยวกับการควบคุมตัวผู้ลี้ภัยโดยพลการ**

ตาม**อนุสัญญาว่าด้วยสถานภาพผู้ลี้ภัย พ.ศ. 2494** ได้กำหนดสถานภาพของผู้ลี้ภัยเป็นบุคคลที่ต้อง ประสบเคราะห์กรรมจากภาวะความไม่สงบภายในประเทศของตนเนื่องจากสงครามความรุนแรงการประหัตประหาร หรือการละเมิดสิทธิมนุษยชนร้ายแรงอื่น ๆ ไม่ว่าจะด้วยเหตุผลทางเชื้อชาติ สัญชาติ ศาสนา และไม่ได้รับความคุ้มครองจากรัฐบาลของตนส่งผลต่อการควบคุมตัวผู้**ลี้ภัยโดย**พลการและในบางกรณีเป็นการควบคุมตัวอ**ย่างไม่มีเวลากำหนด** ผู้วิจัยเห็นว่าถึงแม้ประเทศไท**ยไม่ได้มีกฎหมายรับรองสถานภาพผู้ลี้ภัยโด**ย**ตรงแต่ประเทศ**ไท**ยยังคงต้องปฏิบัติตามหลักห้ามผลักดันกลับ ซึ่งใน**ประเทศไทยใช้กฎหมายพระราชบัญญัติคนเข้าเมือง พ.ศ.2522 และรัฐธรรมนูญแห่งราชอาณาจักรไทย พ.ศ. 2560 มาตรา 4 บัญญัติไว้ว่า ศักดิ์ศรีความเป็นมนุษย์ สิทธิ เสรีภาพ และความเสมอภาคของบุคคลย่อมได้รับความคุ้มครอง แม้จะมีกฎหมา**ยที่ใช้ร่วมได้แต่ไม่ได้เฉพาะเจาะจงกับ**มาตรการรับรอง**สถานภาพผู้ลี้ภัยในประเทศไทย**

**ข้อเสนอแนะ**

**ข้อเสนอแนะทางสังคม**

ปัจจุบันปัญหาที่เกิดขึ้นจากการลี้ภัยในต่างประเทศเป็นปัญหาที่เกิดขึ้นอย่างต่อเนื่องการวิจัยในครั้งนี้เป็นการอาศัยข้อมูลจาก **อนุสัญญาว่าด้วยสถานภาพผู้ลี้ภัย พ.ศ. 2494** อนุสัญญาว่าด้วยการต่อต้านการทรมานและการปฏิบัติหรือการลงโทษที่โหดร้าย ไร้มนุษยธรรม หรือที่ย่ำยีศักดิ์ศรี พ.ศ.2527 และพระราชบัญญัติคนเข้าเมือง พ.ศ. 2522 ได้มีการศึกษาจากงานวิจัย และเอกสารที่เกี่ยวข้องต่าง ๆ ที่เกี่ยวกับการควบคุมตัวผู้ลี้ภัยทั้งในประเทศไทยและต่างประเทศ แม้ในประเทศไทยการใช้กฎหมายรองรับโดยตรงกับผู้ลี้ภัยยังไม่มีความชัดเจนที่จะให้การคุ้มครอง ควรมีมาตรการทางกฎหมายเพิ่มเติมเกี่ยวกับการควบคุมตัวผู้ลี้ภัยรับรองไว้ในกฎหมายซึ่งมีขอบเขตที่กำหนดอย่างชัดเจนเป็นอีกหนึ่งแนวทางที่จะเข้ามาควบคุมกรณีที่เกิดปัญหา

**ข้อเสนอแนะทางวิชาการ**

จากการศึกษาค้นคว้ากฎหมายเกี่ยวกับผู้ลี้ภัยและเหตุการณ์ในสังคมปัจจุบันยังคงปรากฏว่าการลี้ภัยอาจส่งผลทำให้เกิดการควบคุมตัวผู้ลี้ภัยโดยพลการไม่ได้คำนึงถึงหลักสิทธิมนุษยชนและหลักการห้ามผลักดันกลับไปยังประเทศเดิม แม้ว่าจะมีกฎหมายเกี่ยวกับผู้ลี้ภัยแต่ยังครอบคลุมไปไม่ถึงการรองรับโดยตรงกับสถานภาพของผู้ลี้ภัย ด้วยเหตุนี้จึงควรมีการวิจัยเพิ่มเติมเกี่ยวกับการเข้าถึงสถานะทางกฎหมายของผู้ลี้ภัยเพื่อให้การคุ้มครองสถานภาพของผู้ลี้ภัยเป็นไปอย่างทั่วถึงครอบคลุมยิ่งขึ้นและสอดคล้องกับมาตรฐานระหว่างประเทศ

**กิตติกรรมประกาศ**

งานวิจัยฉบับนี้เสร็จสมบูรณ์ได้ด้วยความเมตตาจาก อาจารย์ธนวัฒ พิสิฐจินดา ที่ได้ให้ความกรุณาเป็นอาจารย์ที่ปรึกษางานวิจัย ตลอดจนให้คำปรึกษาและชี้แนะแนวทางในการทำวิจัย ขอกราบขอบพระคุณเป็นอย่างสูงไว้ ณ ที่นี้ด้วย

**เอกสารอ้างอิง**

**หนังสือ**

คณะกรรมการสิทธิมนุษยชนแห่งชาติ.(2556).**ข้อเสนอแนะเชิงนโยบายในการคุ้มครองสิทธิของผู้อพยพหนี ภัยสงครามและข้อเสนอในการปรับปรุงแก้ไข พ.ร.บ. คนเข้าเมือง พ.ศ. 2522**.กรุงเทพมหานคร: สำนักงานคณะกรรมการสิทธิมนุษยชนแห่งชาติ

ดุสิต เมนะพันธุ์.(2552).**การพัฒนากระบวนการจัดการปัญหาผู้แสวงหาที่พักพิงและผู้หนีภัยในประเทศไทย**. รายงานการฝึกอบรมนักบริหารการทูตสถาบันการต่างประเทศเทวะวงศ์วโรปการกระทรวงต่างประเทศ.

นพนิธิ สุริยะ.(2537).**สิทธิมนุษยชน**.กรุงเทพมหานคร: วิญญูชน จำกัด.

สักกรินทร์ นิยมศิลป์. (2556).**สถานการณ์และท่าทีของรัฐแรกรับต่อปัญหาผู้ลี้ภัยแบบยืดเยื้อใน ภูมิภาค เอเชียตะวันออกเฉียงใต้ : ความยืดหยุ่นคือหนทางออก**.กรุงเทพมหานคร.

**วารสาร**

สำนักงานคณะกรรมการการกฤษฎีกา.(2559).**กฎหมายเกี่ยวกับการคุ้มครองผู้ลี้ภัย**.กฤษฎีกาสาร, ปีที่11 (ฉบับที่ 5), หน้า 22-28.

**บทความ**

แถลงการณ์ร่วมประเทศไทยปฏิบัติตามพันธกิจที่จะคุ้มครองสิทธิของผู้ลี้ภัยยุติการควบคุมตัวและการบังคับส่งกลับผู้ลี้ภัย**.**(2560)**.ปฏิบัติตามพันธกิจที่จะคุ้มครองสิทธิของผู้ลี้ภัยยุติการควบคุมตัวและการบังคับส่งกลับ ผู้ลี้ภัย.**สืบค้นเมื่อ 10/6/2562 จาก:https://www.fortifyrights.org/downloads/Thai\_Joint\_Statement\_Thailand\_Implement\_Commitments\_to\_Protect\_Refugee\_Rights(July%202017).pdf

UN High Commissioner for Refugees (UNHCR). (2555).**แนวทางปฏิบัติในการควบคุมตัวฉบับภาษาไทย.**สืบค้นเมื่อ 10/6/2562 จาก: <https://bit.ly/2W0V3tu>